Rivit suoriksi
Hati viu, pojat, Vasténin tuomat,
 Sekä tullehet muualta päin!
 Tanaan torrakas vaan, sotakuomat!
 Rivit suoriksi!... Tänne näin!

 On vaarassa diktatuuri,
 Proletaarien, hei, pojat, hoi!
 Se alkaa nyt ottelu suuri,
 Piru tänne kun joukkonsa toi.

 Se nääs päin rivo lahtari karkaa
 Rumat kolttoset mielessään.
 Sitä tallata saa sotasarkaa...
 Hati viu, pojat, ryntäämään!

 Sisu sitkeä on punikeilla,
 Sekä voittohon tahtoa lie.
 Hätä housuissa lahtareilla...
 Pojat!... Eessä on voiton tie,

 Maaselkäkö, vai Poloviina,
 Tai Lisma, tai Sungu tai muut
 Kylät kertovat, miss’ oli piina,
 Vapis’ innosta ruiskujen suut.

 Oli vastassa lahtari kurja,
 Sekä nälkä ja puuttehet muut.
 Sisu auttoi ja tappelu hurja...
 Ne jo maatuvat sankarten luut...

 Nehän taistelun tuokseessa multaan
 Sai kätkeä rykmentti tää.
 Nimet kalliiden muistojen kultaan
 Punahohtoisat mielihin jää.

1928